44 ຄົນ ເສຍຊີວິດ ໃນການປະທະກັນ ທີ່ ບັງກລາແດັສ (ສະໄລດ໌)
ນັກ​ຂ່າວ ວີ​ໂອ​ເອ ທ່ານ Zahurul Alam ກ່າວ​ວ່າ ​ເຈົ້າ​ໜ້າ​ທີ່​ຕໍາຫລວດ​ສອງ​ຄົນຮວມ​ຢູ່​ໃນ​ຜູ້​ເສຍ​ຊີວິດ ​ແລະ​ຫລາຍ​ກວ່າ 200 ຄົນ​ໄດ້​ຮັບ​ບາດ​ເຈັບ.
ຢ່າງໜ້ອຍ 44 ຄົນເສຍຊີວິດ ຢູ່ບັງກລາແດັສ ຍ້ອນຄື້ນຟອງ ຂອງຄວາມຮຸນແຮງ ທີ່ເກີດຂື້ນຈາກການຕັດສິນລົງໂທດ ຂອງສານອາດ ຊະຍາກໍາສົງຄາມ ທີ່ໃຫ້ປະຫານຊີວິດຜູ້ນໍາ ພັກຝ່າຍຄ້ານອິສລາມ ລາຍງານຂ່າວໃນວັນສຸກມື້ນີ້ແຈ້ງວ່າ ການຕາຍຄັ້ງຫລ້າສຸດ ເກີດຂື້ນທີ່ເຂດເມືອງ Gainbandha ຫລັງຈາກມີການປະທະ ກັນ ລະຫວ່າງເຈົ້າໜ້າທີ່ຕໍາຫລວດແລະ ພວກປະທ້ວງເປັນເວ ລາສອງວັນ ການປະທ້ວງຄາດວ່າຈະດໍາເນີນຕໍ່ໄປ ຫລັງຈາກ ການສູດມົນໃນວັນສຸກມື້ນີ້ ບັນດາຜູ້ເຄາະຮ້າຍຫລາຍຄົນ ໄດ້ຖືກຍິງໃນວັນພະຫັດ ໃນການ ປະທະກັນລະຫວ່າງກໍາລັງຮັກສາຄວາມປອດໄພ ແລະພວກສະ ໜັບສະໜູນ ທ່ານ Delwar Hossain Sayedee ທ່ານໄດ້ຖືກ ພົບເຫັນວ່າ ກະທໍາຄວາມຜິດ ຫລາຍຢ່າງ ຮວມທັງການສັງຫານ ໝູ່ ແລະຂົ່ມຂືນສໍາເລົາ ທີ່ໄດ້ມີຂຶ້ນໃນລະ ຫວ່າງສົງຄາມປີ 1971 ຕໍ່ຕ້ານປາກິສຖານ ເພື່ອຄວາມເປັນເອກກະລາດຂອງ ບັງກລາແດັສ ຄວາມຮຸນແຮງໃນວັນພະຫັດວານນີ້ ເກີດຂື້ນໃນຂະນະທີ່ ມີການນັດຢຸດງານທົ່ວປະເທດ ຮຽກຮ້ອງໃຫ້ມີຂຶ້ນໂດຍພັກຂອງທ່ານ Sayedee ຄືພັກ Jamaat-e-Islami ເພື່ອປະທ້ວງຕໍ່ການດໍາເນີນຄະດີທ່ານ ແລະຮຽກຮ້ອງໃຫ້ປ່ອຍໂຕທ່ານ ນັກຂ່າວ ວີໂອເອ ທີ່ນະຄອນ Dhaka ທ່ານ Zahurul Alam ກ່າວວ່າ ເຈົ້າໜ້າທີ່ຕໍາຫລວດສອງຄົນຮວມຢູ່ໃນຜູ້ເສຍຊີວິດ ແລະຫລາຍກວ່າ 200 ຄົນໄດ້ຮັບບາດເຈັບ ທ່ານກ່າວວ່າ ພັກ Jamaat-e-Islami ໄດ້ຮຽກຮ້ອງໃຫ້ມີການນັດຢຸດງານໃນທົ່ວປະເທດອີກ ເລີ້ມແຕ່ວັນອາທິດຈະມາເຖິງນີ້ ທະນາຍຄວາມຂອງ ທ່ານ Sayedee ໄດ້ຮ້ອງການຕັດສິນໂທດນີ້ວ່າ ບໍ່ຍຸຕິທໍາ ແລະກ່າວວ່າຈະຂໍອຸທອນ ທ່ານ Sayedee ເປັນບຸກຄົນທີ່ສາມຂອງສະມາຊິກ ພັກ Jamaat ທີ່ຖືກຕັດສິນລົງໂທດວ່າເປັນອາຊາຍາກອນສົງຄາມ ນັບຕັ້ງແຕ່ ໄດ້ມີການສ້າງຕັ້ງສານອາດຊະຍາກໍາສົງຄາມຂຶ້ນ ໃນປີ 2010